Miss World 1991

Ang **Miss World 1991** ay ang ika-41 edisyon ng Miss World pageant, na ginanap sa Georgia World Congress Center sa Atlanta, Georgia, Estados Unidos noong 28 Disyembre 1991. Ito ang unang edisyong ginanap sa Kaamerikahan. 

Pagkatapos ng kompetisyon, kinoronahan ni Gina Tolleson ng Estados Unidos si Ninibeth Leal ng Beneswela bilang Miss World 1991. Ito ang ikaapat na beses na nanalo ang Beneswela bilang Miss World. Nagtapos bilang first runner-up si Leanne Buckle ng Australya, habang nagtapos bilang second runner-up si Diana Tilden-Davis ng Timog Aprika. 

Mga kandidata mula sa pitumpu't-walong bansa at teritoryo ang lumahok sa kompetisyong ito. Pinangunahan nina Peter Marshall at Gina Tolleson ang kompetisyon. Nagtanghal ang Indecent Obsession sa edisyong ito. 

## Kasaysayan 
thumb|250x250px|Georgia World Congress Center, ang lokasyon ng Miss World 1991

### Lokasyon at petsa 
Noong Enero 1991, napagdesisyunan ni Owen Oyston, kasosyo ni Eric Morley at pangulo ng Trans World Communications, na ibenta ang Miss World pageant, dalawang taon bago matapos ang kanilang kontrata. Ibinenta ang Miss World matapos na hindi magkasundo sina Oyston at Morley sa stratehiyang gagamitin nila para sa Miss World. Kalaunan ay naibili ng mga Morley ang Miss World.

Noong Mayo 1991, nilagdaan ni Eric Morley ang kasunduan kasama ang Worldwide Television sa Atlanta upang idaos ang edisyong ito sa Republikang Dominikano. Gayunpaman, noong Hulyo 1991, ipinaalam ng Worldwide Television kay Morley na kinailangang ilipat sa Porto Riko ang kompetisyon dahil sa kadahilanang hindi nila kontrolado. Tinaggap ito ni Morley at nilagdaan niya ang isang bagong kasunduang idaraos sa Porto Riko ang kompetisyon, at ang mga paunang aktibidad sa Timog Aprika. Inanunsyo na rin na magaganap ang kompetisyon sa 28 Disyembre 1991.

Gayunpaman, noong 22 Nobyembre, inanunsyo ng mga Morley na ang kompetisyon ay muling ililipat sa Georgia World Congress Center sa Atlanta, Georgia. Naganap pa rin ang kompetisyon noong 28 Disyembre.

### Pagpili ng mga kalahok 
Ang mga kalahok mula sa pitumpu't-walong bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

#### Mga pagpalit 
Iniluklok ang *second runner-up* ng Miss Hungary 1991 na si Orsolya Anna Michina upang kumatawan sa Unggarya matapos mapatalski si Antónia Bálint bilang Miss Hungary dahil lumitaw ito sa isang ''men's magazine*. Hindi siya pinalitan ng kanyang *first runner-up* na si Timea Raba dahil sa kaparehong dahilan. Iniluklok si Rebecca Lin Lan-chih bilang kinatawan ng Republika ng Tsina matapos umurong ang orihinal na kalahok na si Lu Shu-Fang dahil nahuli siya sa isang silid ng hotel kasama ang isang lalaking may asawa na.

#### Mga unang pagsali, pagbalik, at pag-urong 
Lumahok sa unang pagkakataon ang teritoryong Lupanglunti sa edisyong ito. Bumalik sa edisyong ito ang mga bansang Timog Aprika na huling sumali noong 1977, Antigua at Barbuda na huling sumali noong 1986, Lebanon at Suwasilandiya na huling sumali noong 1988, at Ekwador, Malaysia, at Republika ng Tsina na huling sumali noong 1989.

Hindi sumali sa edisyong ito ang mga bansang Barbados, Ehipto, Hong Kong, Kanada, Kapuluang Cook, Luksemburgo, Madagaskar, Papua Bagong Guinea, Peru, Sri Lanka, at Unyong Sobyetiko. Dapat sanang sasali si Tara Paat ng Kanada, bumitiw ito labindalawang araw bago ang kompetisyon dahil sa personal na dahilan. Hindi sumali sina Lamia Mohamed El-Noshi ng Ehipto, Elizabeth Lai ng Hong Kong, Annette Feydt ng Luksemburgo, Marcia Muir ng Papua Bagong Guinea dahil sa hindi isiniwalat na dahilan. Hind sumali si Raema Chitty ng Kapuluang Cook at Claudia Figueroa ng Peru dahil sa problema sa pananalapi. Dapat sanang lalahok si Ilmira Shamsutdinova ng Unyong Sobyetiko sa edisyong ito, ngunit dahil sa hindi siya umabot sa *age requirement'', hindi siya nagpatuloy sa kompetisyon.

Dapat din sanang lalahok si Miss Guyana 1989 Tracy Ann D'Abreu sa edisyong ito. Hinarang ang paglahok ni D'Abreu sa Miss World ng isang utos ng korte na inihain ng kanyang *first runner-up* na si Nicole Moore kasama ang kanyang mga kapwa-kandidata na sina Shauneille Corbin at Michelle Sobers, na sinubukang patalsikin sa trono si D'Abreu dahil hindi siya residente ng Guyana kundi sa Kanada. Nanalo si D'Abreu sa kasong inihain sa kanya, dahilan upang magpatuloy siya sa kompetisyon. Gayunpaman, kailangang bumitiw ni D'Abreu sa kompetisyon matapos mapilayan ang kanyang bukung-bukong habang siya ay nasa Kanada.

## Mga resulta 
thumb|250x250px|Mga bansa at teritoryong sumali sa Miss World 1991 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
## Kompetisyon 
### Pormat ng kompetisyon 
Tulad noong 1988, sampung *semi-finalist* ang napili sa pamamagitan ng paunang kompetisyon at mga *personal interview* na naganap sa Timog Aprika. Lumahok sa *swimsuit competition*, *evening gown competition* at *casual interview* ang sampung mga *semi-finalist.* Pagkatapos nito ay pinili ang limang pinalista, at kalaunan ay hinirang ang dalawang *runner-up* at ang bagong Miss World mula sa pinagsamang resulta ng mga hurado sa Timog Aprika at Atlanta.

### Komite sa pagpili 
#### Paunang kompetisyon (mga hurado sa Timog Aprika) 
* Bruce Fordyce – Atleta mula sa Timog Aprika
* Krish Mackerdhuj – Pangulo ng South African Cricket Association
* Marina Maponya – Manggagawang panlipunan sa Timog Aprika; pinsan ni Nelson Mandela
* Andrea Stelzer – Miss South Africa 1985 at Miss Germany 1989
* Peter Soldatos – Taga-disenyo
* Wilma Van De Bijl – Miss South Africa 1987
* Dawn Weller-Raistrick – Artistic Director ng Johannesburg PACT Ballet

#### Final telecast (mga hurado sa Atlanta) 
* Jarvis Astaire – Pangulo ng Variety Club International
* Jane Ambrose – Australyanang negosyante
* Paul Block – Pangulo ng Revlon Professional Products
* Edgar Botero – Pangulo ng International Conic Construction Company sa Kolombya
* Marie DeGeorge – Taga-disenyo mula sa Atlanta
* Mike Favre – Tagapag-ensayo ng Atlanta Falcons
* Phil Hayes – *Executive director* ng 
* Brenda McLain – Mamahayag sa telebisyon
* Eric Morley – Tagapagtatag ng Miss World

**Tala**: Ang mga hurado sa Timog Aprika ang nagsilbing ika-samoung hurado para sa *final telecast*

## Mga kandidata 
Pitumpu't-walong kandidata ang lumahok para sa titulo.

##  Mga tala 
## Mga sanggunian 
## Panlabas na kawing 
* 

Kategorya:Miss World